ئەنجومەنی وەزیرانی میسر

کابینەی میسر یان حکوومەتی میسر بەرزترین دەزگای جێبەجێکردن و کارگێڕییە لە کۆماری میسر. پێکھاتووە لە سەرۆکوەزیران و جێگرەکانی و وەزیرەکان و جێگرەکانیان. پڕۆسەی دەستبەکاربوون بەوە دەست پێدەکات کە سەرۆکی کۆمار ئەرکی پێکھێنانی حکوومەت بە سەرۆکوەزیران دەسپێرێت و بەرنامەکەی پێشکەش بە ئەنجومەنی نوێنەران دەکات. ئەنجومەنی وەزیران چەندین ئەرکی جەوھەری بۆ بەڕێوەبردنی دەوڵەت ئەنجام دەدات، لەوانە بەشداریکردن لە دانانی سیاسەتی گشتی دەوڵەت و سەرپەرشتیکردنی جێبەجێکردنی، ئامادەکردنی ڕەشنووسی یاسا و فەرمانەکان، ئامادەکردنی ڕەشنووسی بودجەی دەوڵەت، پاراستنی ئاسایشی نیشتمانی و پاراستنی مافی ھاووڵاتیان و بەرژەوەندییەکانی دەوڵەت. حکوومەت بەرپرسیارە تەنھا لە پەرلەمان، بە تایبەتی ئەنجومەنی نوێنەران, کە مافی ئەوەی ھەیە متمانە لە سەرۆکی حکوومەت، ھەر جێگرێکی، یان ھەر وەزیرێک وەربگرێت. ئەگەر متمانە لە سەرۆک وەزیران وەربگیرێتەوە، دەبێت ھەموو حکوومەت دەست لەکار بکێشێتەوە. سەرچاوەکان دەروازەی سیاسەت دەروازەی میسر